# ארנון צדוק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארנון צדוק (נולד ב- 1949) שחקן קולנוע ובמאי קולנוע וטלוויזיה ישראלי.

ארנון צדוק נולד ברמת גן. למד בבית הספר לאומנויות הבמה "בית צבי", וכשסיים החל להופיע בהצגות בתיאטרון, אך כעבור זמן קצר עבר לעולם הקולנוע, שם מצא את מקומו. סרטו הראשון נקרא "לא לשידור" (1980), בו שיחק לצד גדליה בסר. סרטו השני "אות קין" (1982) היה לסרט הבכורה של הבמאי אורי ברבש. בסרט זה גילם צדוק חולה נפש המשתחרר מבית החולים ונאלץ להתמודד עם העולם האמיתי. שיתוף הפעולה בין שניהם התקיים בעוד חמישה סרטים: "מאחורי הסורגים" (1984), "החולמים" (1987), "אחד משלנו" (1989), "זמן אמת" (1991) ו"מאחורי הסורגים 2" (1992).

הסרט "מאחורי הסורגים" היקנה לו את הפריצה, לאור הצלחת הסרט בארץ, ולאור היותו מועמד לפרס האוסקר האמריקני לקטגוריית הסרט הזר. בסרט זה גילם ביחד עם מוחמד בכרי אסירים המתמרדים בהנהלת הכלא. בהמשך כיכב בעוד כמה וכמה סרטים שעסקו בבתי כלא ובסרטים העוסקים בהוויה הישראלית.

מלבד סרטיו של ברבש, כיכב צדוק בסרט "הדרך לעין חרוד" (1990) על פי ספרו של עמוס קינן שעסק בדיסטופיה והיה בזמנו לסרט ייחודי בקולנוע הישראלי, והסרט "צעירים לנצח" (1996) בו כיכב לצד שחקנים צעירים כגון מיכל זוארץ וסער בדישי. חברותו רבת השנים עם השחקן אורי גבריאל הביא לשיתוף פעולה בניהם בשלושה סרטים. בנוסף, השתתף צדוק במספר סרטים אמריקנים כמו שחקנים ישראלים רבים של שנות השמונים. בין השאר כיכב ב"נשר ברזל" (1986), סרטו של סידני ג'יי פיורי ("תיק איפקרס") הידוע, בו עשה תפקיד קטן. לעומת זאת בסרט "לבנון לנצח" (1987), כיכב בתפקיד גדול לצד כריסטופר ווקן אף על פי בשניהם כיכב בתפקידי ערבים.

ב- 1995 ביים את סרטו הראשון "לילה לבן", דרמת בית כלא נוספת, שאותה גם כתב והפיק ובכיכובם של שרון אלכסנדר ועידן אלתרמן. צדוק עצמו גם כיכב תפקיד משני בסרט זה. כעבור שלוש שנים ביים את הסרט "צדק מוחלט" בו כיכב לצד עופרה חזה שעסק בפרשת 'ילדי תימן החטופים'. סרטו השלישי "אינג'יל" (2001) עסק בנערים הנמצאים במוסד לנוער עבריין, שבו כיכבו כמה שחקנים בראשית דרכם כמיקי גבע, עומר ברנע ומיכאל הנגבי לצד שחקנים ותיקים כאורי גבריאל ולימור גולדשטיין. סרט זה צולם במצלמת וידאו לשמירת האותנטיות.

### [עריכה] בטלוויזיה

השתתף בסדרה "סיפורים לשעת לילה מאוחרת" בפרק "יום המזל של דויד", השתתף בסדרה הקומית "משפחת עזאני" (1999), אותה גם ביים, לצד גלי עטרי וגבי עמרני. ובנוסף ביים להערוץ הראשון את "חלומות מתוקים" (2003). זו גם הייתה סדרה קומית, בה השתתפו רובי פורת שובל וסווטלנה דמידוב.

## [עריכה] קישורים חיצוניים

- ארנון צדוק, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%90/%D7%A8/%D7%A0/%D7%90%D7%A8%D7%A0%D7%95%D7%9F_%D7%A6%D7%93%D7%95%D7%A7.html

קטגוריות: שחקני קולנוע וטלוויזיה ישראלים | במאי קולנוע ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש